Úradný vestník L 353 , 24/12/1997 S. 0008 - 0012



Nariadenie Komisie (ES) č. 2616/97 zo 16. decembra 1997, ktorým sa mení a dopĺňa nariadenie (ES) č. 1445/95 o pravidlách uplatňovania dovozných a vývozných povolení v sektore hovädzieho a teľacieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 805/68 z 27. júna 1968 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) č. 2321/97 [2], a najmä na jeho články 9 a 13, keďže článok 7 nariadenia Komisie (ES) č. 1445/95 z 26. júna 1995 o pravidlách uplatňovania vývozných povolení v odvetví hovädzieho a teľacieho mäsa, ktoré zrušuje nariadenie (EHS) č. 2377/80 [3], naposledy zmenené a doplnené nariadením (ES) č. 2469/97 [4] ustanovuje, že na všetok vývoz výrobkov sa musí na účel priznania vývoznej náhrady vyžadovať vydanie vývozného povolenia s vopred stanovenou sadzbou náhrady; keďže na zabezpečenie funkčného riadenia vývozu a najmä mrazeného hovädzieho mäsa z intervenčných zásob určeného na vývoz do niektorých tretích krajín bez náhrady, by mal všetok vývoz výrobkov uvedených v článku 1 (1) a) nariadenia (EHS) č. 805/68, alebo výrobkov, ktoré spadajú pod KN kódy 010210, 16025031 až 16025080 a 16029069 podliehať vydaniu vývozného povolenia; keďže v dôsledku tejto novej požiadavky bude potrebné vykonať niektoré technické úpravy, najmä pokiaľ ide o obdobie platnosti povolení, výšku zábezpeky a oznámenia členských štátov; keďže Riadiaci výbor pre hovädzie a teľacie mäso nedodal stanovisko v časovej lehote stanovenej jej predsedom, PRIJALA TOTO NARIADENIE: Článok 1 Nariadenie (ES) č. 1445/95 sa týmto mení a dopĺňa takto: 1. Článok 7 sa nahrádza takto: "Článok 7 Na všetok vývoz výrobkov uvedených v článku 1 (1) a) nariadenia (EHS) č. 805/68 alebo výrobkov s KN kódmi 010210, 16025031 až 16025080 a 16029069 sa vyžaduje vydanie vývozného povolenia s vopred stanovenou sadzbou náhrady."; 2. Článok 8 sa nahrádza takto: "Článok 8 1. Obdobie platnosti povolení pre vývoz výrobkov, na ktoré sa uplatňuje nárok na vývoznú náhradu, a ktoré podliehajú vydaniu vývozného povolenia s vopred stanovenou sadzbou náhrady je: - 75 dní pre produkty, ktoré spadajú pod KN kódy 0102 a 1602, - 30 dní pre ostatné výrobky, od dátumu vydania v zmysle článku 21 (2) nariadenia (EHS) č. 3719/88. Platnosť povolení na vývoz hovädzieho a teľacieho mäsa vydaných na základe postupu ustanoveného v článku 44 nariadenia (EHS) č. 3719/88 sa však skončí na konci štvrtého mesiaca od dátumu vydania v zmysle článku 21 (1) uvedeného nariadenia. 2. Obdobie platnosti povolení na vývozy, pri ktorých sa neuplatňuje nárok na žiadnu náhradu je: - 45 dní pre vývoz intervenčného mrazeného hovädzieho mäsa, - 60 dní pre ostatné výrobky, od dátumu vydania v zmysle článku 21 (1) nariadenia (EHS) č. 3719/88. Žiadosti o povolenia a povolenia obsahujú v kolónke 20 výraz: - "Intervenčné výrobky bez náhrady (nariadenie (ES) č. 2616/97)"; v prípade povolení uvedených v prvej zarážke, - "Bez náhrady"; v prípade povolení uvedených v druhej zarážke. 3. Žiadosti o povolenia a povolenia obsahujú v kolónke 15 opis výrobku, v kolónke 16 dvanásťmiestny kód nomenklatúry poľnohospodárskych výrobkov pre vývozné náhrady a v kolónke 7 krajinu určenia. 4. Kategórie výrobkov uvedené v druhom odseku článku 13a nariadenia (EHS) č. 3719/88 sú uvedené v prílohe III."; 3. Článok 9 sa nahrádza takto: "Článok 9 1. Zábezpeka k povoleniam s vopred stanovenou sadzbou náhrady je: a) 44 ECU na jedno živé zviera; b) 29 ECU na 100 kg v prípade výrobkov, ktoré spadajú pod kód 020130009100 nomenklatúry poľnohospodárskych výrobkov pre vývozné náhrady; c) 16 ECU na 100 kg čistej hmotnosti v prípade ostatných výrobkov. 2. Zábezpeka k iným povoleniam ako sú povolenia uvedené v odseku 1 je: a) 7 ECU na jedno živé zviera; b) 3 ECU na 100 kg čistej hmotnosti v prípade ostatných výrobkov."; 4. Článok 10 (1) sa nahrádza takto: "1. Vývozné povolenia s vopred stanovenou sadzbou náhrady uvedené v článku 8 (1) sa vydajú na piaty pracovný deň odo dňa podania žiadosti za predpokladu, že Komisia medzitým neprijala žiadne špecifické opatrenia uvedené v odseku 2. Toto časové oneskorenie sa však netýka vývozu, na ktorý sa vzťahuje článok 14a nariadenia (EHS) č. 3719/88."; 5. Článok 11 sa nahrádza takto: "Článok 11 1. Množstvá vyvážané v rámci tolerancie uvedenej v článku 8 (4) nariadenia (EHS) č. 3719/88 nezabezpečujú nárok na vyplatenie náhrady, ak sa dovoz uskutoční na základe povolenia uvedeného v článku 8 (1) a ak povolenie obsahuje nasledovný záznam v kolónke 22:"Náhrada platná na… ton (množstvo, na ktoré je vydané povolenie)." 2. Druhá zarážka článku 20 (3) (b) nariadenia Komisie (EHS) č. 3665/87 [5] sa neuplatňuje na osobitné vývozné náhrady poskytované na vykostené mäso podľanariadenia Komisie (EHS) č. 1964/82 [6], ak výrobky sú, alebo boli predmetom postupu uvedeného v článku 5 nariadenia Rady (EHS) č. 565/80 [7]." 6. Článok 13 (1) sa nahrádza takto: "1. Členské štáty upovedomia Komisiu: - v pondelok a štvrtok každý týždeň najneskôr do 12. hodiny napoludnie o: a) 1.1. žiadostiach o povolenia s vopred stanovenou sadzbou náhrady, uvedených v článku 8 (1), alebo o skutočnosti, že nebola podaná žiadna žiadosť; 1.2. žiadostiach o povolenia, uvedených v článku 44 nariadenia (EHS) č. 3719/88, alebo o skutočnosti, že nebola podaná žiadna žiadosť; 1.3. žiadostiach o povoleniauvedených v prvej zarážke článku 8 (2) podaných do posledného pracovného dňa predchádzajúceho dňu upovedomenia; b) 1.1. množstvách, na ktoré boli povolenia vydané podľa článku 10 (5), alebo o skutočnosti, že neboli vydané žiadne povolenia; 1.2. množstvách, na ktoré boli povolenia vydané na základe žiadostí podľa článku 44 nariadenia (EHS) č. 3719/88 s dátumom podania žiadosti a krajinou určenia do posledného pracovného dňa predchádzajúceho dňu upovedomenia; c) množstvách, na ktoré boli žiadosti o vývozné povolenia stiahnuté podľa článku 10 (4), - do 15. dňa v každom mesiaci za predchádzajúci mesiac: d) žiadostiach o povolenia uvedených v článku 14a nariadenia (EHS) č. 3719/88; e) množstvách, na ktoré boli vydané povolenia podľa článku 8 (1) a ktoré neboli využité; f) nevyužitých množstvách, na ktoré boli vydané povolenia podľa prvej zarážky článku 8 (2); g) žiadostiach o povolenia uvedených v druhej zarážke článku 8 (2)." 7. Príloha IV sa nahrádza prílohou k tomuto nariadeniu. Článok 2 Toto nariadenie nadobúda účinnosť 2. januára 1998. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. decembra 1997. Za Komisiu Franz Fischler člen Komisie [1] Ú. v. ES L 148, 28.6.1968, s. 24. [2] Ú. v. ES L 322, 25.11.1997, s. 25. [3] Ú. v. ES L 143, 27.6.1995, s. 35. [4] Ú. v. ES L 341, 12.12.1997, s. 8. [5] Ú. v. ES L 351, 14.12.1987, s. 1. [6] Ú. v. ES L 212, 21.7.1982, s. 48. [7] Ú. v. ES L 62, 7.3.1980, s. 5. -------------------------------------------------- PRÍLOHA " PRÍLOHA IV Uplatňovanie nariadenia (ES) č. 1445/95 KOMISIA EURÓPSKYCH SPOLOČENSTIEV GR VI/D/2 – sektor hovädzieho/teľacieho mäsa +++++ TIFF +++++ +++++ TIFF +++++ " --------------------------------------------------